## Odluka o općinskim porezima Općine Vrhovine

### NN 8/2004 (21.1.2004.), Odluka o općinskim porezima Općine Vrhovine

# OPĆINA VRHOVINE

245

Na
temelju članka 30.–40. Zakona o financiranju jedinica lo­kal­ne samouprave i
uprave (»Narodne novine« 117/93, 69/97, 33/00, 73/00 i 127/00) članka 24.-34. Zakona
o izmjenama i dopunama Zakona o financiranju jedinica lokalne samouprave i
uprave (»Narodne novine« 59/01) i članka 29. Statuta Općine Vrhovine
(Županijski glasnik Ličko-senjske županije 17/01), Općinsko vijeće na 18.
redovnoj sjednici održanoj 2. listopada 2004. godine donijelo je

## ODLUKU

### O OPĆINSKIM POREZIMA

I.
OPĆE ODREDBE

Članak
1.

Ovom
Odlukom o općinskim porezima (u daljnjem tekstu: Odluka) utvrđuju se: stope,
visina, te način obračuna i plaćanja općinskih poreza i prirezi koji su
vlastiti prihod Općine Vrhovine.

II.
VRSTE POREZA I PRIREZA

Članak
2.

Općinski
porezi Općine Vrhovine su:

1.
prirez na dohodak,

2. porez na potrošnju,

3. porez na kuće za odmor,

4. porez na neobrađeno poljoprivredno zemljište,

5. porez na nekorištene poduzetničke nekretnine,

6. porez na neizgrađeno građevinsko zemljište,

7. porez na tvrtku i naziv,

8. porez na korištenje javnih površina.

1. Prirez porezu na dohodak

Članak 3.

Prirez porezu na dohodak plaćaju svi obveznici poreza
na dohodak koji imaju prebivalište na području Općine Vrhovine.

Osnovica prireza na dohodak iz stavka 1. ovog članka
je po­rez na dohodak ostvaren od obveznika.

Prirez porezu na dohodak obvezan je obračunati,
obustaviti i na propisani uplatni račun uplatiti poslodavac istodobno s
isplatom dohotka, što znači da se isplata dohotka i uplata poreza i prireza
obavlja istog dana.

Prirez porezu na dohodak plaća se po stopi od 10%.

Prirez porezu na dohodak je prihod Općine Vrhovine.

Članak 4.

Poslove u vezi s utvrđivanjem i naplatom prireza na dohodak
obavlja Porezna uprava.

Prirez porezu na dohodak plaća se na žiroračun Poreza
i prireza na dohodak 2340009-1851200009 s pozivom na broj

• za pravne osobe 24 1457 matični broj uplatitelja

• za fizičke osobe 24 1457 JMBG uplatitelja.

2. Porez na potrošnju

Članak 5.

Porez na potrošnju plaća se
na potrošnju alkoholnih pića (prirodnih vina, specijalnih vina, vinjak, rakiju
i žestoka pića), piva i bezalkoholnih pića.

Članak 6.

Obveznici poreza na potrošnju
su pravne i fizičke osobe koje pružaju ugostiteljske usluge na području Općine
Vrhovine.

Članak 7.

Porez na potrošnju alkoholnih
i bezalkoholnih pića, obveznik poreza obračunava i plaća na način i u rokovima
propisanim Zakonom o porezu na promet proizvoda i usluga.

Osnovica poreza na potrošnju
čini prodajna cijena pića koja se proda u ugostiteljskim objektima.

Obračun poreza iskazuje se u
evidencijama propisanim za obračun poreza na promet proizvoda i usluga.

Članak 8.

Porez
na potrošnju plaća se po stopi od 3%.

Porez
na potrošnju je porez – prihod Općine Vrhovine a obveznik poreza obračunava i
plaća do 15-og u mjesecu za prethodni mjesec, na žiroračun Proračuna Općine
Vrhovine 2340009-1851200009 pozivom na broj

•za pravne osobe 24          1708-matični broj uplatitelja

• za fizičke osobe 24           1708-JMBG uplatitelja.

U roku
iz prethodnog stavka porezni obveznik je dužan predati na propisanom obrascu i
prijavu poreza na potrošnju Poreznoj upravi, Područni ured Gospić – Ispostava
Otočac koja vrši nadzor nad obračunom i plaćanjem poreza na potrošnju.

3.
Porez na kuće za odmor

Članak
9.

Porez na kuće za odmor plaćaju pravne i fizičke osobe
koji su vlasnici kuća za odmor, a koje se nalaze na području Općine Vrhovine.

Kućom za odmor smatra se svaka zgrada, dio zgrade ili
stan koji se koriste povremeno ili sezonski.

Kućom za odmor u smislu ove Odluke ne smatraju se
gospodarske zgrada koje služe za smještaj poljoprivrednih strojeva, oruđa i
drugog pribora.

Članak 10.

Porez na kuće za odmor plaća se u visini od 5,00 kuna
po m˛ korisne površine kuće za odmor.

Članak 11.

Obveznici poreza na kuće za odmor moraju do 31.
ožujka godine za koju se porez razrezuje dostaviti potrebne podatke o kućama za
odmor radi razreza poreza.

Članak 12

Porez na kuće za odmor ne plaća se:

• na kuće za odmor koje se ne mogu koristiti zbog
ratnih razaranja i prirodnih nepogoda (poplava, požar, potres) te zbog starosti
i trošnosti i

• na kuće za odmor u kojima su smješteni prognanici i
izbjeglice.

O oslobađanju plaćanja poreza na kuće za odmor iz
ovoga članka odlučuje Poreznoj upravi, Područni ured Gospić \_ Ispostava Otočac
a za svaki konkretan slučaj na temelju zahtjeva vlasnika kuće za odmor i o tome
je dužno izvijestiti Općinsko vijeće Općine Vrhovine.

Članak 13.

Rješenje o razrezu poreza donosi Područni ured Gospić
\_ Ispostava Otočac.

4. Porez na neobrađeno obradivo poljoprivredno
zemljište

Članak14.

Porez na neobrađeno poljoprivredno zemljište plaćaju
vlasnici ili zakupci tog zemljišta ako zemljište ne obrađuju godinu dana.

Članak 15.

Pod neobrađenim obradivim poljoprivrednim zemljištem
iz članka 11. ove Odluke smatra se zemljište koje se po svojoj veličini, klasi
i kulturi može obrađivati i privesti poljoprivrednoj proizvodnji, ali ga
vlasnici ili zakupci ne obrađuju.

Članak 16.

Osnovica poreza na neobrađeno
obradivo poljoprivredno zemljište je površina neobrađenog obradivog zemljišta
izražena u hektarima.

Članak
17.

Porez na neobrađeno obradivo
poljoprivredno zemljište pla­ća se po jednom hektaru neobrađenog
poljoprivrednog zemljišta u godišnjem iznosu i to:

• oranica             300,00
kn

• povrtnjak         500,00
kn

• voćnjak            700,00
kn

• livada               100,00
kn.

Članak
18.

Porez
na neobrađeno obradivo poljoprivredno zemljište ne plaća se na zemljište
povjereno na privremeno upravljanje Općini Vrhovine, APN ili nekom drugom
državnom organu.

Članak
19.

Porez na
neobrađeno obradivo poljoprivredno zemljište ne plaća porezni obveznik koji je
nesposoban za rad zbog starosti ili bolesti.

O
oslobađanju plaćanja poreza na neobrađeno obradivo poljoprivredno zemljište
odlučuje Područni ured Gospić – Ispostava Otočac a za svaki konkretan o tome je
dužno izvijestiti Općinsko vijeće Općine Vrhovine.

Članak
20.

Porez
na neobrađeno obradivo poljoprivredno zemljište pla­ća se u roku od 15 dana od
dana dostave rješenja o utvrđivanju tog poreza.

Obveznici
poreza na neobrađeno obradivo poljoprivredno zemljište moraju Područni ured
Gospić – Ispostava Otočac dostaviti podatke o mjestu, veličini, klasi i kulturi
zemljišta koje se ne obrađuje do 31. ožujka godine za koju se porez utvrđuje.

Članak
21.

Porez
na neobrađeno obradivo poljoprivredno zemljište je porez – prihod Općine
Vrhovine a rješenje o razrezu poreza donosi Područni ured Gospić \_ Ispostava
Otočac.

5.
Porez na neiskorištene poduzetničke nekretnine

Članak
22.

Porez
na nekorištene poduzetničke nekretnine plaća se na nekretnine namijenjene
obavljanju poduzetničke djelatnosti (proizvodni i drugi poslovni prostor) koje
se ne koriste.

Pod nekorištenim poduzetničkim nekretninama iz
prethodnog stavka ovog članka smatraju se nekretnine u kojima se ne obavlja
djelatnost godinu dana.

Članak 23.

Obveznik poreza na nekorištene poduzetničke
nekretnine je fizička i pravna osoba vlasnik nekretnine.

Osnovica poreza na nekorištene poduzetničke
nekretnine je korisna površina nekretnine izražena u m˛, a porez se plaća u
iznosu od 5 kuna po m˛ nekorištene poduzetničke nekretnine.

Članak 24.

Porez na nekorištene poduzetničke nekretnine ne plaća
se na:

• nekretnine koje su dodijeljene Općini Vrhovine na
privremeno upravljanje,

• nekretnine koje imaju svojstvo kulturnog dobra
prema Zakonu o zaštiti i čuvanju kulturnih dobara (»Narodne novine« 69/99).

Članak 25.

Obveznici poreza na nekorištene poduzetničke
nekretnine moraju Poreznoj upravi, Područni ured Otočac dostaviti podatke o
nekorištenim poduzetničkim nekretninama najkasnije do 31. ožujka godine za koju
se porez utvrđuje.

Članak 26.

Porez na nekorištene poduzetničke nekretnine je porez
– pri­hod Općine Vrhovine.

Porez
na nekorištene poduzetničke nekretnine plaća se godi­šnje, a u roku od 15 dana
od dana dostave rješenja o razrezu Područni ured Gospić \_ Ispostava Otočac.

6.
Porez na neizgrađeno građevinsko zemljište

Članak
27.

Porez
na neizgrađeno građevinsko zemljište plaćaju pravne i fizičke osobe koje su
vlasnici neizgrađenog građevinskog zem­ljišta.

Pod neizgrađenim
građevinskim zemljištem iz stavka 1. ovoga članka smatra se zemljište koje se
nalazi unutar granica građevinskog područja naselja na kojemu se u skladu s
prostornim planom mogu graditi građevine za stanovanje, poslovne i druge
namjene, a na kojemu nije izgrađena nikakva građevina. Neizgrađenim
građevinskim zemljištem smatra se i zemljište na kojemu postoji privremena
građevina za čiju izgradnju nije potrebno odobrenje za gradnju kao i zemljište
na kojemu se nalaze ostaci nekadašnje građevine.

Članak
28.

Porez
na neizgrađeno građevinsko zemljište plaća se 1,00 kunu po m˛ neizgrađenog
građevinskog zemljišta.

Članak
29.

Obveznici
poreza na neizgrađeno građevinsko zemljište moraju Područni ured Gospić \_
Ispostava Otočac dostaviti podatke o neizgrađeno građevinsko zemljište
najkasnije do 31. ožujka godine za koju se porez utvrđuje.

Članak
30.

Porez
na neizgrađeno građevinsko zemljište je porez – pri­hod Općine Vrhovine.

Porez
na neizgrađeno građevinsko zemljište plaća se go­dišnje, a u roku od 15 dana od
dana dostave rješenja za razrez tog poreza donosi Područni ured Gospić \_
Ispostava Otočac.

Članak
31.

Porez
na tvrtku ili naziv plaćaju pravne ili fizičke osobe koje su obveznici poreza
na dobit ili poreza na dohodak i registrirani su za obavljanje djelatnosti i
to:

1. poduzeća s područja industrije,
poljoprivrede, šumarstva, graditeljstva, prometa, trgovinske i ugostiteljske
djelatnosti, te stambene i komunalne djelatnosti

• do
5 zaposlenih                                 500,00
kn

• od
5 do 20 zaposlenih
600,00 kn

• od
20 do 50 zaposlenih                  1.000,00 kn

• od
50 na više zaposlenih                 1.500,00 kn

2. druge pravne osobe                             400,00 kn

3. fizičke osobe koje samostalno
obavljaju djelatnost

• ugostiteljske
i trgovinske                    500,00 kn

• proizvodne
i uslužne                           300,00 kn

• ostale
                                              200,00
kn.

Članak 32.

Osobe iz 31. članka ove Odluke koje u svom sastavu
imaju poslovnu jedinicu na području Općine Vrhovine (prodavaonicu, radionice,
prodajna mjesta) obveznici su poreza na tvrtku u punom iznosu za svaku poslovnu
jedinicu u visini 50%-tnom iznosu razrezanog poreza.

Članak
33.

Ako se
tijekom godine tvrtka upiše u registar trgovačkog suda, obveznik poreza na
tvrtku odnosno naziv plaća razmjerni dio poreza na tvrtku odnosno naziv iz
članka 31. i 32. ove Odluke.

Članak 34.

Porez na tvrtku ne plaćaju:

• državna tijela,

• jedinice lokalne i područne (regionalne)
samouprave,

• fondovi,

• ustanove,

• udruge građana,

• registrirane političke stranke,

• poduzeća za zapošljavanje invalida (ako je od
ukupno zaposlenih najmanje 50% zaposlenika s invaliditetom),

• humanitarne organizacije,

• poreski obveznici koji su u statusu mirovanja
i

• u prvoj
kalendarskoj godini svi poreski obveznici koji na području Općine Vrhovine
otpočnu sa svojom djelatnošću a zaposle najmanje jednog zaposlenika.

Članak 35.

Obveznik poreza na tvrtku ili naziv dužan je promjenu
imena tvrtke, odnosno naziva prijaviti Područni ured Gospić – Ispostava Otočac
kao i sve druge promjene koje utječu na visinu i razrez poreza u roku od 15
dana od dana upisa promjene u registar trgovačkog suda odnosno nastanka
promjene.

Članak 36.

Rješenje o razrezu poreza na tvrtku donosi Područni
ured Gospić – Ispostava Otočac.

Članak 37.

Porez na tvrtku odnosno naziv je porez – prihod
Općine Vrhovine.

Porez na tvrtku odnosno naziv plaća se godišnje, a u
roku od 15 dana od dana dostave rješenja za razrez tog poreza.

7.
Porez na korištenje javne površine

Članak
38.

Porez
na korištenje javne površine plaćaju pravne ili fizičke osobe kojima je
Jedinstveni upravni odjel Općine Vrhovine odobrio korištenje javne površine.

Članak
39.

Javnom površinom u smislu ove
Odluke, smatraju se zem­ljišta koja su, u skladu s prostornim planom,
namijenjena općoj uporabi (ulice, trgovi, igrališta, parkovi, zelene površine,
par­kirališta i sl.).

Članak 40.

Za
korištenje javnih površina plaća se porez za svaki m˛ površine koja se koristi.

Porez
iz prethodnog stavka obračunava u dnevnom iznosu od:

1. za izgradnju i popravak zgrada i drugih objekata

    • u odobrenom roku                                 0,20
kn

    • izvan odobrenog roka                            2,00
kn

2. za zabavne putujuće
radnje, sezonske ili
          druge prigodne radnje                              0,80 kn

3. za prodaju tiska, duhanskih proizvoda
          u kioscima i napravama, kao i
lutrija         1,00 kn

4. za zauzimanje terasa i drugih
otvorenih
          prostora:

    • za ugostiteljsku
djelatnost                       2,80 kn

    • za trgovinsku djelatnost                          1,20 kn

    • za ostale djelatnosti                                0,40 kn

5. za sve ostale namjene                              0,80 kn.

Pravne i fizičke osobe, za koje se utvrdi da koriste
javne površine bez odobrenja iz stavka 1. ovog članka, plaćaju porez na
korištenje javne površine u deseterostrukom iznosu utvrđenog u stavku 1. i 2.
ovog članka.

Članak 41.

Rješenje o razrezu poreza na korištenje javnih
površina donosi Područni ured Gospić \_ Ispostava Otočac na temelju odobrenja iz
članka 38. ove Odluke.

Članak 42.

Porez
na korištenje javne površine je porez – prihod Općine Vrhovine.

Porez
na korištenje javne površine plaća se godišnje, a u roku od 15 dana od dana
dostave rješenja za razrez tog poreza u skladu s Rješenjem iz članka 41. ove
Odluke.

III. PRIJELAZNE I ZAVRŠNE ODREDBE

Članak 43.

Stupanjem na snagu ove Odluke prestaje važiti Odluka
o općin­skim porezima, klasa: 410-07/01-01/1 (»Narodne novine« br. 115/01).

Članak 44.

Ova Odluka stupa na snagu osmog dana od dana objave u
»Narodnim novinama«, a primjenjivat će se od 1. 1. 2004. godine.

Klasa: 410-07/03-01/01
Urbroj: 2125/09-1/04-03/576
Vrhovine, 10. listopada 2003.

Općinski načelnik
**Milan** **Ivan****čevi****ć,** v. r.

Odluka, NN 8/2004-245